TKT ชนซิลลิ่ง! ลุ้นกำไร Q4 แจ่ม ดันทั้งปีนิวไฮ
TKT ชนซิลลิ่ง! ลุ้นกำไรไตรมาส 4/65 แจ่ม ดันทั้งปีนี้นิวไฮ คาดได้ประโยชน์ธุรกิจยานยนต์สดใส ฟากผลงาน 9 เดือนแรกปี 65 กำไรแตะ 21 ล้าน สูงกว่าทั้งปี 64 
TKT ชนซิลลิ่ง! ลุ้นกำไรไตรมาส 4/65 แจ่ม ดันทั้งปีนี้นิวไฮ คาดได้ประโยชน์ธุรกิจยานยนต์สดใส
27 ธ.ค. 2565

ผู้สื่อข่าวรายงานว่า วันนี้ (27 ธ.ค.65) ราคาหุ้น บริษัท กรุงไทยอุตสาหกรรม จำกัด (มหาชน) หรือ TKT ณ เวลา 16:23 น. อยู่ที่ระดับ 2.82 บาท บวก 0.64 บาท หรือ 29.36% สูงสุดที่ระดับ 2.82 บาท ต่ำสุดที่ระดับ 2.20 บาท ด้วยมูลค่าซื้อขาย 138.86 ล้านบาท ราคาพุ่งชนซิลลิ่งของวันคาดเก็งกำไรผลงานปีนี้โตเด่น

สำหรับผลประกอบการไตรมาส 3/65 พลิกมีกำไร 7.17 ล้าน จากช่วงเดียวกันของปีก่อนขาดทุน ขณะที่งวด 9 เดือนปี 2565 มีกำไร 21.51 ล้าน เพิ่มขึ้นจากปีก่อนอยู่ที่ 2.62 ล้านบาท และงวด 9 เดือนปีนี้สูงกว่าทั้งปี 64 อยู่ที่ 13.59 ล้านบาท

อนึ่ง TKT อยู่ในหมวดธุรกิจยานยนต์ ดำเนินธุรกิจผลิตชิ้นส่วนพลาสติกและธุรกิจเกี่ยวกับแม่พิมพ์เพื่อการผลิตชิ้นส่วนพลาสติก